OpenLLM-France/wikimedia huggingface dataset:
# BV-4512

La BV-4512 és una carretera del Bages que discorre pels termes municipals de Sant Fruitós de Bages, Navarcles, una punta del terme de Calders i Artés. La B correspon a la demarcació de Barcelona, cosa que indica la seva antiga pertinença a la Diputació de Barcelona. Actualment pertany a la Generalitat de Catalunya, i la V a l'antiga xarxa de carreteres veïnals.
Té l'origen a la cruïlla amb la carretera B-451, a 250 metres a migdia del Pont de Cabrianes, al nord-oest de Cal Gras i al sud-oest de Ca la Rossa. Des d'aquest lloc s'adreça cap al nord-est, travessa el Pont de Cabrianes, passa per damunt del Llobregat en aquest lloc i, travessant un breu tram dels termes municipals de Navarcles i de Calders, entra en el d'Artés. Passa al sud-est de Sant Hilari Nou, Mas Colomer, Can Soldevila i el Mas Bertran, travessa el Pla de Salavés, deixa al nord Sant Hilari Vell i entra en el nucli urbà d'Artés pel Polígon industrial de Santa Maria, que deixa a llevant, discorrent pel carrer de Rocafort d'aquesta població fins que troba, successivament, la carretera B-430, que marxa cap a ponent, i la B-431, a llevant.
# Babilafuente

Babilafuente és un municipi de la província de Salamanca, a la comunitat autònoma de Castella i Lleó. Limita al nord amb Pitiegua i Cantalpino, a l'est amb Villoruela i Villoria, al sud amb Moríñigo i Cordovilla i a l'oest amb Huerta i Aldearrubia.

## Fills il·lustres

* Pedro Periáñez (al voltant de 1560-1612) fou un compositor de música sacra.

## Enllaços externs

* Enllaç a Wikisalamanca
# Baby Boy (cançó)

Baby Boy és una cançó feta per la cantant i compositora estatunidenca Beyoncé Knowles inclosa en el seu àlbum d'estudi de debut en solitari, Dangeroulsy in Love (2003), amb l'ajut del cantant jamaicà Sean Paul. El seu album Dutty Rock ha estat guardonat amb un Grammy el 2003. Va escriure la cançó en col·laboració amb Jay-Z, Robert Waller, i el0roducor Scott Storch. Conté la lletra de no tenir «Cap Por» pel grup de hip-hop del O.G.C, «Baby Boy»és un estil de música R&B i dancehall amb reggae i influències de música àrab; les lletres detallen les fantasies d'una dona.
Columbia Records van produir «Baby Boy» com el segon solo de Dangerously in Love a les ràdios dels Estats Units el 3 d'agost de 2003. La cançó va coronar US Billboard Hot100 durant nou setmanes consecutives, i va ser el solo de Beyoncé que ha estat durant més temps número ú fins al 2007.
# Baby Ouh!

Baby Ouh! és un àlbum de Stereo Total publicat el 26 de març de 2010. El grup gravà 40 temes per a aquest àlbum, encara que finalment sols n'inclou 17. Apareixen algunes versions d'ídols del grup, com Brigitte Fontaine i Pedro Almodóvar. Han contribuït diversos músics convidats.

## Llista de cançons

* Hallo Damenklo (02:16)
* Alaska (02:46)
* Divine's Handtasche (02:28)
* Andy Warhol (03:37)
* Barbe À papa (03:02)
* No Controles (02:36)
* Du Bist Gut Zu Vögeln (02:52)
* I Wanna Be A Mama (02:33)
* Babyboom Ohne Mich (02:05)
* Lady Dandy (02:24)
* Illégal (02:54)
* Wenn Ich Ein Junge Wär (01:53)
* Tour de France (02:49)
* Larmes De Métal (02:33)
* Elles Te Bottent, Mes Bottes? (02:36)
* Baby Ouh (05:08)
* Radiosong (03:39)
# Babylon

Babylon és una petita vila de Long Island, als Estats Units d'Amèrica, d'uns 12.000 habitants i amb una densitat de poc més de 2.000 per km². Actualment, l'alcalde de Babylon és el Ralph A. Scordino.

## Personatges il·lustres

* Ashley Massaro lluitadora de la World Wrestling Entertainment (WWE)

## Enllaços externs

* Pàgina Oficial de Babylon (anglès)
* Cambra de Comerç de Babylon (anglès)
# Corbiac

Corbiac (en francès Courbiac) és un municipi francès situat al departament d'Òlt i Garona i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 136 | 143 | 117 | 122 | 114 | 112 | 111 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1989- | José Le Corre | |

## Referències

* ↑ Toponímia occitana no proposa cap nom. Adaptació a la grafia occitana.
# Cantó d'Istre Nord

El cantó d'Istre Nord és un cantó francès del departament de les Boques del Roine, situat al districte d'Istre. Compta amb un municipi i part del d'Istre.

## Municipis

* Istre, comprenent els barris d'Entressen, Le Tubé, Bellon, Gouin, Pujeade, Bayanne i Boucasson.
* Miramàs
Llista dels consellers generals successius :
| Data d'elecció | Identitat | Partit |
| 1988-1994 | Louis Francioli | UDF |
| 1994-2001 | Georges Thorrand | PCF |
| 2001-2008 | Louis Francioli | UDF |
| 2008- | Frédéric Vigouroux | PS |
| les dades anteriors no són pas conegudes ||||
# BV-2113

La B-2113 és una carretera dels termes municipals de Sant Pere de Ribes i de Sitges, a la comarca del Garraf. La B correspon a la demarcació de Barcelona. Actualment pertany a la Generalitat de Catalunya.
Té l'origen en el Carrer del Carç de Sant Pere de Ribes, des d'on arrenca cap al sud-oest. Passa pel sud-est de l'Hospital de Sant Camil, després pel costat de llevant de Puigmoltó, i al sud-oest de la Plana del Carç arriba al nus de carreteres que enllaça amb l'autopista C-32 i amb la carretera C-246a.

## Enllaços externs

* Institut Cartogràfic de Catalunya
# Aircel Chennai Open 2011

El Torneig de Chennai 2011, també és conegut com a Aircel Chennai Open 2011, una competició tennística masculina disputada sobre pista dura i que pertany a les sèries 250 de l'ATP. La 16a edició del torneig es va celebrar entre el 3 i el 9 de gener del 2011 al SDAT Tennis Stadium de Chennai, Índia.

## Quadre individual masculí

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| 1 | T. Berdych | 6 | 6 | |
| | I. Dodig | 2 | 4 | | 1 | T. Berdych | 6 | 6 | |
| | R. Kendrick | 2 | 2 | | | B. Kavčič | 3 | 3 | |
| | B. Kavčič | 6 | 6 | | | | | | | 1 | T. Berdych | 4 | 1 | |
| 3/WC | S. Wawrinka | 7 | 7 | | | | | | | 3/WC | S. Wawrinka | 6 | 6 | |
| Q | D. Goffin | 6$^3$ | 6$^3$ | | 3/WC | S. Wawrinka | 3 | 6 | 6 | | | | | |
| Q | Y. Sugita | 6 | 3 | 4 | 8 | R. Haase | 6 | 3 | 3 | | | | | |
| 8 | R. Haase | 4 | 6 | 6 | | | | | | | | | | | 3/WC | S. Wawrinka | 7 | 4 | 6 |
| 7 | X. Malisse | 6 | 6 | | | | | | | | | | | | 7 | X. Malisse | 5 | 6 | 1 |
| | S. Robert | 2 | 2 | | 7 | X. Malisse | 6 | 6 | | | | | | |
| | B. Phau | 1 | 7 | 7 | | B. Phau | 0 | 2 | | | | | | |
| 4 | R. Gasquet | 6 | 6⁵ | 6$^4$ | | | | | | 7 | X. Malisse | 3 | 6 | 6 |
| 6 | J. Tipsarević | 6 | 7 | | | | | | | 6 | J. Tipsarević | 6 | 3 | 2 |
| Q | A. Kudryavtsev | 2 | 6$^3$ | | 6 | J. Tipsarević | 6 | 6 | | | | | | |
| | A. Falla | 6 | 3 | 2 | | K. Nishikori | 4 | 4 | |
| | K. Nishikori | 4 | 6 | 6 | | | | | |

## Quadre doble masculí

| Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| 1 | Mahesh Bhupathi Leander Paes | 6 | 7 |
| | Philipp Marx Ken Skupski | 4 | 6$^3$ | 1 | Mahesh Bhupathi Leander Paes | 6 | 6$^4$ | [10] |
| | Sanchai Ratiwatana Sonchat Ratiwatana | 2 | 4 | | Marin Čilić Ivan Dodig | 1 | 7 | [5] |
| | Marin Čilić Ivan Dodig | 6 | 6 | | | | | | 1 | Mahesh Bhupathi Leander Paes | 6 | 6$^3$ | [10] |
| | Simone Bolelli Janko Tipsarević | 6 | 6 | | | | | | | Robin Haase David Martin | 2 | 7 | [7] |
| | Scott Lipsky Rajeev Ram | 4 | 2 | | Simone Bolelli Janko Tipsarević | 6 | 3 | [7] |
| | Robin Haase David Martin | 6 | 7 | | Robin Haase David Martin | 2 | 6 | [10] |
| 2 | Rohan Bopanna Aisam-ul-Haq Qureshi | 4 | 5 | | | | | |

## Enllaços externs

* Web oficial
* Quadre individual masculí PDF
* Quadre doble masculí PDF
Chennai / Poona :
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2020
2022
2023 :
ATP World Tour 2011
< 2010
2012 > :
ATP World Tour Finals, Londres :
# Vestfirðir

Vestfirðir és una regió d'Islàndia, una gran península al nord-oest del país. Està connectada amb la resta d'Islàndia per un ample istme de 7 km entre Gilsfjörður i Bitrufjörður. Els Vestfirðir són molt muntanyosos, el litoral és molt sagnat per desenes de fiords envoltats de turons costeruts. Látrabjarg és el nom dels penya-segats més llargs on nien aus de l'Atlàntic Nord. Es troben a la regió més occidental d'Islàndia. El Drangajökull es troba al nord de la península de Hornstrandir i és la cinquena glacera més gran del país, però l'única de la regió.
La manca de terres planes a la vora del mar fa que la península sigui inadequada per a l'agricultura, però la gent sobreviuen gràcies a la pesca i el turisme. Els Vestfirðir estan escassament poblats, la població total el 2007 va ser de 7.380. La capital, (i ciutat més gran) és Ísafjörður, on hi viuen 3000 persones aproximadament. Aquesta població serveix com a centre per al comerç, l'administració i el transport a la regió.

## Principals assentaments als Vestfirðir

* Bíldudalur
* Bolungarvík
* Brjánslækur
* Drangsnes
* Flateyri
* Hólmavík
* Ísafjörður
* Patreksfjörður
* Reykhólar
* Reykjanes
* Skálanes
* Stykkishólmur
* Súðavík
* Suðureyri
* Tálknafjörður
* Þingeyri

## Vegeu també

* Regions d'Islàndia
# Canal de Pleta Bogada

La Canal de Pleta Bogada, és una canal del terme municipal de Conca de Dalt, al Pallars Jussà, a l'antic terme d'Hortoneda de la Conca, en terres de l'antic poble de Perauba.
Està situada al nord-oest de l'Obaga de Sacoberta i al sud-oest de la Solana de Palles, a prop i a ponent de la Canal de l'Obaga. És a l'esquerra de la llau de l'Obaga de Sacoberta, a prop i a ponent de la Font de l'Aviador.
# Can Sants (Maià de Montcal)

Can Sants és una masia situada al municipi de Maià de Montcal, a la comarca catalana de la Garrotxa. Es troba a l'oest del nucli urbà.
# Cal Gall (Olot)

Cal Gall és una masia situada al municipi d'Olot, a la comarca catalana de la Garrotxa. Es troba en una clariana a la falda dels Volcans de Cabrioler.
# Can Guixeres

Can Guixeres és una masia situada al municipi de Sales de Llierca a la comarca catalana de la Garrotxa.
# Campolier

Campolier és una masia situada al municipi de Sant Ferriol, a la comarca catalana de la Garrotxa.
# Can Siurans (Bigues)

Can Siurans és una masia de l'antic veïnat de Mont-ras, a Bigues, en el terme municipal de Bigues i Riells, a la comarca catalana del Vallès Oriental.
Està situada a l'antic veïnat de Mont-ras, a prop i al nord de l'església de Sant Bartomeu de Mont-ras. Forma d'aquest veïnat, a més de modernes vil·les de nova construcció, amb Can Bernat, Can Bonfadrí, Can Cauma i Can Xesc.
# Cal Perrot

Cal Perrot és una masia situada al municipi de Castellfollit del Boix, a la comarca catalana del Bages, just al nord del coll de Gossem.
# Camps de Ca l'Esmolet

Els Camps de Ca l'Esmolet és un grup de camps de conreu del terme municipal de Sant Quirze Safaja, a la comarca del Moianès, en territori del poble de Bertí.
Es tracta d'uns camps de conreu situats al costat de ponent del lloc on hi havia la masia de Ca l'Esmolet, a prop i a migdia de Sant Pere de Bertí i de Cal Magre i al nord del Clascar. Són al nord-est dels Camps del Clascar, a l'esquerra del torrent de Bertí.
Travessa aquests camps pel mig el Camí de Sant Pere de Bertí.

## Etimologia

Es tracta d'un topònim romànic modern de caràcter descriptiu: expressa exactament el que signifiquen aquestes paraules de forma literal.
# Camps de Cabanyals

Els Camps de Cabanyals és un grup de camps de conreu del terme municipal de Sant Quirze Safaja, a la comarca del Moianès, en territori del poble de Bertí.
Es tracta d'uns camps de conreu situats al sud-est de la masia de Cabanyals, al nord-est de la Roca Gironella i al nord de la Cascada de Roca Gironella, a l'esquerra del Rossinyol i a llevant de la Costa de Cabanyals.
# Banc del Pacífic Nord

El Banc del Pacífic Nord (北洋銀行, Hokuyō ginkō) és una entitat bancària japonesa amb seu a Sapporo, Hokkaido fundada l'any 1917. És el segon banc en importancia a la regió després del Banc de Hokkaidō, tot i que en dimensions és el més gran ja que ha heretat la xarxa bancària d'una altra entitat. L'any 1997 va adquirir el Banc d'Explotació de Hokkaidō en entrar aquest en fallida, rebent així tota la xarxa bancària del que fora el banc més important de Hokkaido i permetent així que el Banc del Pacífic Nord cresquera considerablement durant la dècada dels 2000.
# Alex Trochut

Àlex Trochut (Barcelona, 1981) és un dissenyador gràfic, il·lustrador i tipògraf català.
Després de completar els seus estudis a Elisava Escola Superior de Disseny, va establir el seu propi estudi de disseny a Barcelona abans de mudar-se a la ciutat de Nova York. A través del seu disseny, il·lustració i pràctica tipogràfica ha desenvolupat una forma intuïtiva de treball que ha donat com a resultat el seu expressiu estil visual.
Per a Trochut la tipografia funciona a dos nivells jeràrquics. Primer, hi ha la imatge de la paraula que veiem; la lectura és secundària. Com a dissenyador, Àlex se centra en el potencial de llenguatge com a mitjà visual, portant el llenguatge al límit per a veure i llegir es converteixin en la mateixa acció i el text i la imatge es converteixin en una expressió unificada.
Barrejant estils i gèneres i prenent per igual de la cultura pop, la cultura de carrer, la moda i la música, Trochut ha creat disseny, il·lustració i tipografia per a una àmplia gamma de clients: Nike, Adidas, The Rolling Stones, Katy Perry, BBC, Coca-Cola, Pepsi, The Guardian, The New York Times, Time Magazine i molts altres. El treball d'Alex ha estat reconegut internacionalment, apareixent en exposicions i publicacions a tot el món. Ha donat xerrades i ha estat honrat pel Club de Directors d'Art, inclòs el nomenament de Young Gun el 2008, el Club de Directors de tipus, Creative Review, Cannes, Clio i D & AD, entre d'altres. La seva monografia, More Is More, explora les seves metodologies de treball i influències i va ser publicada en 2011.
Àlex Trochut viu i treballa a Brooklyn.

## Enllaços externs

* Alex Trochut - Lloc web oficial
* Portfoli
# Daude de Prada

Dauder de Prada (primera meitat del segle xiii) fou un trobador occità medieval, nascut a Prada de Salars. Eclesiàstic a Rodés (Roergue), fou un personatge important durant la Croada albigesa, testimoni de les actes formalitzades entre el bisbe de Rodés (de qui era vicari general i jutge subdelegat) i Simó de Montfort.
Fou un trobador amb expressió amorosa d'una simplicitat que no comprometen mai l'home i que parla dels amants com si fossin una categoria social, cançons al marge del trobar clus o lèu. Se'n conserven 19 poesies (entre elles, un planh per Uc Brunenc) i el tractat de falconeria Dels ausèls caçadors (3792 versos), així com una obra moral intitulada Honestatz es e cortesia, sobre les quatre virtuts cardinals i dedicada al bisbe Esteve del Puè de Velai, cosa que permet datar-lo de 1220-30.
Es conserva la música de 124,5 Belha m'es la votz autana en el cançoner W.

## Referències

* ↑ Més precisament, la seva producció se situa entre 1208 i 1243 (Larghi 2011)
* ↑ Una explicació sobre la numeració de la poesia trobadoresca d'acord amb el repertori de Pillet i Carstens es troba a l'article Alfred Pillet.

## Bibliografia

* Martí de Riquer, Los trovadores. Historia literaria y textos. Barcelona: Ariel, 1983, vol. 3, p. 1545-1549 [estudi, i edició de la vida i d'una composició, amb traducció a l'espanyol]
* Robèrt Lafont i Christian Anatole (1973) Història de la literatura occitana Dopesa, Barcelona.
* Alfred Pillet / Henry Carstens, Bibliographie der Troubadours von Dr. Alfred Pillet [...] ergänzt, weitergeführt und herausgegeben von Dr. Henry Carstens. Halle : Niemeyer, 1933 [Daude de Prada és el número PC 65]
* Guido Favati (editor), Le biografie trovadoriche, testi provenzali dei secc. XIII e XIV, Bologna, Palmaverde, 1961, pàg. 345
* Martí de Riquer, Vidas y retratos de trovadores. Textos y miniaturas del siglo XIII, Barcelona, Círculo de Lectores, 1995 p. 116-118 [Reproducció de la vida, amb traducció a l'espanyol, i miniatures dels cançoners A, I i K]
* Larghi, Gerardo (2011): "Daude de Pradas trovatore, canonico e maestro (... 1191-1242 ...)", in Cultura Neolatina 71, p. 23-54.

## Vegeu també

* Llista de trobadors i trobairitz

## Enllaços externs

* Obres completes a trobar.org (occità)
* http://troubadours.byu.edu/PC/PC-124/124%20-%20Daude%20de%20Prades.htm
* «Daude de Prada». Gran Enciclopèdia Catalana. Barcelona: Grup Enciclopèdia Catalana.
# Liam Payne

Liam Payne (Wolverhampton, 29 d'agost de 1993 - Palermo, 16 d'octubre de 2024) va ser un cantant, compositor i guitarrista anglès que va pertànyer a la boy band One Direction. Després de fer una audició a The X Factor i ser-hi acceptat, la membre del jurat Nicole Scherzinger va suggerir que formés part d'un grup anomenat One Direction juntament amb Harry Styles, Niall Horan, Zayn Malik i Louis Tomlinson. La creació del grup es va fer realitat i els cinc van ser apadrinats per Simon Cowell. Van arribar a la final del programa i van quedar en tercer lloc. Encara que no van guanyar, Cowell va donar-los un contracte amb el seu segell discogràfic, Syco.

## Biografia

Al principi, Liam no aspirava ser cantant, sinó corredor olímpic. No obstant això, va decidir ser cantant després que es descobrís el seu talent a la seva escola i que fos rebutjat per formar part d'un equip olímpic. En la seva carrera amb One Direction, va compondre temes com «Taken», «Everything About You», «Same Mistakes», «Last First Kiss», «Back For You» i «Summer Love», pertanyents als àlbums Up All Night i Take me Home.
Morí el 16 d'octubre de 2024 al precipitar-se des del balcó d'un tercer pis d'un hotel de Palermo (Argentina). En investigacions posteriors a la seva mort, la fiscalia va apuntar com a possible causa un brot pel consum abusiu de drogues i d'alcohol.

## Discografia
### Àlbums amb One Direction

* Up All Night (2010)
* Take Me Home (2012)
* Midnight Memories (2013)
* Made in the A.M (2015)

### Àlbums i EPs en solitari

* LP1
* First Time (EP)

## Referències

* ↑ de 2020, 14 d'abril. «Liam Payne confirmó que el regreso de One Direction ya está en marcha» (en castellà). [Consulta: 30 abril 2020].
* ↑ Nicholson, Rebecca «Also-rans to world's biggest boy band: the rise of One Direction» (en anglès). The Observer, 17-11-2012. ISSN: 0029-7712.
* ↑ Matthew Chisling. «One Direction - Up All Night» (en anglès). Allmusic.
* ↑ 324cat. «L'excantant de One Direction Liam Payne mor en caure des d'un tercer pis a l'Argentina», 16-10-2024. [Consulta: 17 octubre 2024].
* ↑ 324cat. «Mort de Liam Payne: la fiscalia creu que tenia un brot pel consum de cocaïna.», 17-10-2024. [Consulta: 17 octubre 2024].
# Algoda

Algoda o L'Algoda és una pedania del municipi d'Elx, al País Valencià, conformada per un nucli urbà disseminat. Ocupa una superfície de 6,8 km² que delimita amb les partides del Pla de Sant Josep, Matola, Puçol, Algorós i el terme municipal de Crevillent, pròxim al Parc Natural del Fondo. En l'any 2018 tenia 856 habitants.
Hi figura en el repartiment que va fer l'infant en Manuel en 1267 com a alqueria poblada per musulmans dedicada al conreu de l'olivera, el cereal i la magrana, i així es va mantindre fins l'expulsió dels moriscos en 1609. Posteriorment, el senyor d'Elx la va repoblar amb població cristiana. Des d'aleshores ha preservat el seu caràcter agrari, i actualment destaquen les empreses de vivers de plantes ornamentals. En els anys 30 del segle XX es va construir la principal via de comunicació, la carretera de Matola, sobre l'antic camí d'Oriola.
És l'única pedania il·licitana amb dos temples religiosos: l'església de Maria Auxiliadora, a la qual se celebren les festes patronals al mes de maig, i l'ermita de l'Àngel, amb qui comparteix celebració amb Puçol d'unes festes a l'agost.

## Referències

* ↑ Algoda a la pàgina de l'Ajuntament d'Elx
* 1 2 Brotons, Baltasar (1998) Les pedanies del Camp d'Elx. Editat per l'Ajuntament d'Elx, pàgs. 17-20
# Tsū (xarxa social)

Tsū és una xarxa social amb seu a Nova York. El seu nom ve del japonès. La grafia de Tsū és el caràcter japonès «ツ», que és similar a una careta somrient.
Tsū és una comunitat en línia única per als creadors de contingut i consumidors. A diferència de la majoria de les xarxes socials, Tsū creu fermament en recompensar als usuaris que contribueixen al creixement i l'èxit de la plataforma. Com a resultat, se serveixen anuncis i es comparteix fins a un 50 % dels ingressos amb els creadors de la plataforma #originalcontent de tot el món.
Tsū va ser creat per Evacuation Complete, LLC, una empresa de Texas, fundada el 7 de febrer de 2008 i venuda la idea el 2019. Els fundadors d'Evacuation Complete són Sebastian Sobczak, Drew Ginsburg i Thibault Boullenger. Tsū està obert a nous usuaris per mitjà d'invitacions.
Igual que a Facebook, en registrar-se a la web, els usuaris han de crear-se un perfil d'usuari i poden afegir amics, publicar missatges, estats i fotos, així com rebre notificacions d'altres usuaris. Tsū es diferencia d'altres xarxes socials similars en què és una plataforma que usa igual que Youtube l'economia compartida i dona pagaments als quals la utilitzen.
La inspiració de Tsū va venir de la història de Ed O'Bannon, el lead plaintiff en O'Bannon v. NCAA.
Tsū s'ha comparat bastant amb Ello, una xarxa social que rebutja vendre les dades d'usuaris com a producte; l'objectiu de Tsū és compartir els beneficis en compensació amb els usuaris. Aquest enfocament sembla donar a aquest servei algunes de les característiques típiques d'una estratègia de Màrqueting multinivell.
El 2 d'agost de 2016, sense previ avís als seus milions d'usuaris, Tsū va cessar les seves activitats, deixant un missatge als seus seguidors en el qual donen les gràcies, però sense majors explicacions sobre el motiu del seu tancament. Durant un mes va ser possible accedir perquè els usuaris poguessin descarregar tots els arxius que haguessin publicat a la xarxa social. Des del 31 d'agost de 2016, Tsū va tancar.
Al setembre de 2019, sota una nova adreça, Tsū va anunciar la seva reactivació

## Referències

* ↑ «Copia archivada». Arxivat de l'original el 17 d'octubre de 2014. [Consulta: 26 novembre 2014].
* ↑ https://angel.co/tsu
* ↑ «Copia archivada». Arxivat de l'original el 2015-07-08. [Consulta: 24 maig 2015].
* ↑ «Còpia arxivada». Arxivat de l'original el 2018-06-28. [Consulta: 14 març 2021].
* ↑ http://op-talk.blogs.nytimes.com/2014/10/27/the-social-network-that-pays-you-to-friend
* ↑ http://marketingland.com/ello-tsu-new-social-networks-marketers-105412

## Enllaços externs

* Tsū - Xarxa Social (anglès)
* Networker_JhonCastro_Joined_Tsū_2020
* [{{format ref}} https://tsusocial.com Tsū -